ঝাড়খণ্ডে গ্রেফতার ISIS জঙ্গি!

ওয়েব ডেস্ক : ঝাড়খণ্ড থেকে গ্রেফতার আইএসআইএস (ISIS) জঙ্গি (Terrorist)। তাকে রাঁচি (Ranchi) শহরের লোয়ার বাজার থানার অন্তর্গত ইসলামনগর এলাকা থেকে গ্রেফতার করা হয়েছে। অভিযুক্তের নাম আসহার দানিশ। অভিযুক্ত বোম বানানোর কাজ করছিল বলে দাবি করেছে দিল্লি পুলিশের স্পেশাল সেল ও ঝাড়খণ্ড এটিএস।

পুলিশ সূত্রে খবর, সন্দেহভাজন জঙ্গি বোকারো জেলার পেতওয়ার বাসিন্দা। সে সরকারি চাকরির পরীক্ষার্থী সেজে একটি লজে লুকিয়ে ছিল। তাকে সেখান থেকে গ্রেফতার করে দিল্লি পুলিশের (Delhi Police) স্পেশাল সেল ও ঝাড়খণ্ড এটিএস (Jharkhand ATS)। অভিযুক্তের কাছ থেকে থেকে একাধিক ইলেকট্রনিক ডিভাইস উদ্ধার হয়েছে বলে খবর। পাশপাশি অন্যান্য রাসায়নিক পদার্থ ও আগ্নেয়াস্ত্র উদ্ধার করেছে পুলিশ।

আরও খবর : ‘প্রমাণ দেব, হাইড্রোজেন বোমা ফাটাব’ ভোট চুরি ইস্যুতে বিস্ফোরক রাহুল

অন্যদিকে আরও এক জঙ্গিকে গ্রেফতার করেছে দিল্লি পুলিশ (Delhi Police)। তার নাম আফতাব। সেও জঙ্গি সংগঠন আইএসআইএস-এর সঙ্গে যুক্ত বলে জানা গিয়েছে। সূত্রের খবর, সন্দেহজনক কার্যকলাপের কারণে তাদের উপর দীর্ঘদিন ধরে নজর রাখছিলেন তদন্তকারীরা। তারপরেই দুই অভিযুক্তকে গ্রেফতার করেছে পুলিশ।

পুলিশের তরফে জানানো হয়েছে, একটি মামলায় দীর্ঘদিন ধরে আসহারকে খুঁজছিল পুলিশ। সে অন্যান্য জঙ্গি সংগঠনের সঙ্গে যুক্ত রয়েছে বলেও অনুমান পুলিশের। তার কাছ থেকে যে ডিভাইসগুলি উদ্ধার হয়েছে তা খতিয়ে দেখছেন তদন্তকারীরা। ইতিমধ্যে দানিশকে নিজেদের হেফাজতে নিয়ে জিজ্ঞাসাবাদ করছে দিল্লি পুলিশের স্পেশাল সেল। জানা গিয়েছে, পুলিশ অভিযুক্তকে জেরা করে তাদের পরিকল্পনার কথা জানার চেষ্টা করছে।

দেখুন অন্য খবর :